**ELŐTERJESZTÉS**

**Szombathely Megyei Jogú Város Közgyűlésének Gazdasági és Jogi Bizottsága, valamint Kulturális, Oktatási és Civil Bizottsága**

**2022. februári ülésére**

**Javaslat élelmezési nyersanyagköltség módosítására**

Az Önkormányzat étkeztetési kötelezettségébe tartozó nevelési-oktatási intézmények diákétkeztetését a 2017. június 13. napján, 2022. június 15. napjáig terjedő határozott időre megkötött vállalkozási szerződés alapján az ELAMEN Zrt. biztosítja. A szerződés 6.5. pontjában a Felek arról állapodtak meg, hogy a gyermekek védelméről és a gyámügyi igazgatásról szóló 1997. évi XXXI. törvény rendelkezései alapján a személyes gondoskodást nyújtó alapellátás keretébe tartozó gyermekétkeztetés intézményi térítési díjának alapjául szolgáló nyersanyagköltség 1 ellátottra jutó napi összegét az Önkormányzat jogosult megállapítani. Az Önkormányzat Közgyűlése a nyersanyagköltséget az általa fenntartott intézmények egészére egységesen, de intézménytípusonként különböző értékben határozza meg. Külön kerül meghatározásra a diétás étkeztetés nyersanyagértéke.

Az ELAMEN Zrt. 2021. novemberében az élelmiszerárak emelkedésére tekintettel az élelmezési nyersanyagnorma 6 %-os emelését kezdeményezte. A KSH adatai alapján a 2021. évi infláció mértéke 5,1 %, 2022. január hónapban már 7,9 %-os volt. Egyes élelmiszerféleségek árai az inflációnál magasabb mértékben nőttek: a zöldségek és burgonya ára 5,2 %-kal, a liszt 10,1 %-kal, a rizs 6 %-kal.

Az élelmezési nyersanyagnorma az az érték, amennyi értékű alapanyagot felhasznál a szolgáltató az étel elkészítéséhez. A minőség megőrzése érdekében javasolt az óvodai, általános és középiskolai, valamint kollégiumi élelmezési nyersanyagköltség 6 %-kal történő emelése. Javasolom, hogy az emelésre 2022. március 1. napjától kerüljön sor. Az emelés a gyermekek/tanulók által fizetendő térítési díjakat nem érinti, mivel a veszélyhelyzettel összefüggő átmeneti szabályokról szóló 2021. évi XCIX. törvény 147. § (1) bekezdésében foglaltak alapján a térítési díjak 2022. június 30. napjáig nem emelhetőek.

A nyersanyagnorma emelése 2022. évre mintegy 42 millió Ft költségvetési többletet igényel, amelyet az étkezést bonyolító Szombathelyi Köznevelési GAMESZ részére biztosítani szükséges. Az emeléshez szükséges költségvetési fedezet az Önkormányzat költségvetésében rendelkezésre áll.

A Pálos Károly Szociális Szolgáltató Központ és Gyermekjóléti Szolgálatnál az étkeztetést a JustFood Kft. biztosítja, a szerződés 2022. június 30-án jár le. A közbeszerzési értékhatárt figyelembe véve közbeszerzési eljárás keretében kell kiválasztani az étkezést biztosító szolgáltatót. Az eljárás lefolytatásához rendezni szükséges a szociális ellátásban alkalmazott alacsony élelmezési nyersanyagnorma értékeket.

Javasolom, hogy a Pálos Károly Szociális Szolgáltató Központ és Gyermekjóléti Szolgálat **a közbeszerzési kiírásban az új szolgáltató által alkalmazandó nyersanyagnorma értékeket a középiskolai normával azonos összegben szerepeltesse az alábbiak szerint:**

|  |  |
| --- | --- |
| Étkezési forma | Élelmezési nyersanyagnorma 2022. július 1. napjától |
| Szociális ebéd normál | 407 Ft |
| Szociális ebéd könnyű | 452 Ft |
| Szociális ebéd diabetesz | 452 Ft |
| Szociális reggeli | 234 Ft |
| Szociális vacsora | 328 Ft |
| Szünidei gyermekétkeztetés | 407 Ft |

Az emelés a szociális étkezést igénybe vevők által fizetendő térítési díjakat az előzőekben jelzett emelési moratóriumra tekintettel nem érinti.

A nyersanyagnorma emelése (a jelenlegi 70 %-os rezsivel számolva) 2022. évre mintegy 17 millió Ft költségvetési többletet igényel, amelyet a Pálos Károly Szociális Szolgáltató Központ és Gyermekjóléti Szolgálat részére biztosítani szükséges. Az emelés költségvetési fedezete az Önkormányzat költségvetésében rendelkezésre áll.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 21. pontjában és 52. § (2) bekezdés 26. pontjában foglaltak szerint az élelmezési nyersanyagköltséget a Gazdasági és Jogi Bizottság hagyja jóvá a Kulturális, Oktatási és Civil Bizottság véleménye alapján.

Kérem a Tisztelt Bizottságokat, hogy az előterjesztést megtárgyalni, és a határozati javaslatokat elfogadni szíveskedjenek.

Szombathely, 2022. február „ ”

**(: Dr. Nemény András :)**

**I**.

**HATÁROZATI JAVASLAT**

**…../2022. (II. 21.) GJB. számú határozat**

1. A Gazdasági és Jogi Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 21. pontjában kapott felhatalmazás alapján – a Kulturális, Oktatási és Civil Bizottság egyetértése esetén - az óvodákban, általános és középiskolákban, valamint kollégiumokban alkalmazandó élelmezési nyersanyagköltség összegeket 2022. március 1. napjától az alábbiak szerint állapítja meg:

|  |  |  |
| --- | --- | --- |
| Köznevelési intézmények | | Élelmezési nyersanyagköltség összege 2022. március 1. napjától |
| ***Óvodák*** |  |  |
|  | tízórai | 92 Ft |
|  | ebéd | 311 Ft |
|  | uzsonna | 87 Ft |
|  | **összesen** | **490 Ft** |
| ***Általános iskolák*** | |  |
|  | tízórai | 133 Ft |
|  | ebéd | 377 Ft |
|  | uzsonna | 133 Ft |
|  | ***összesen*** | **643 Ft** |
| ***Középiskolák és kollégiumok*** | |  |
|  | reggeli, tízórai | 234 Ft |
|  | ebéd | 407 Ft |
|  | uzsonna, vacsora | 328 Ft |
|  | **összesen** | **969 Ft** |
| ***Óvodai diétás gyermeknorma*** | |  |
|  | tízórai | 111 Ft |
|  | ebéd | 372 Ft |
|  | uzsonna | 98 Ft |
|  | **összesen** | **581 Ft** |
| ***Általános iskolai diétás gyermeknorma*** | |  |
|  | tízórai | 162 Ft |
|  | ebéd | 452 Ft |
|  | uzsonna | 162 Ft |
|  | **összesen** | **776 Ft** |
| ***Középiskolai és kollégiumi diétás gyermeknorma*** | |  |
|  | reggeli, tízórai | 244 Ft |
|  | ebéd | 452 Ft |
|  | uzsonna, vacsora | 342 Ft |
|  | **összesen** | **1 038 Ft** |

Az óvodai, általános iskolai, valamint középiskolai felnőtt étkezők élelmezési nyersanyagköltsége a reggeli, tízórai, uzsonna, vacsora esetében továbbra is az intézménytípusnak megfelelő gyermeknormával azonos összegben, az ebéd pedig a középiskolai ebédnormával azonos összegben kerül meghatározásra.

1. A Bizottság felkéri a polgármestert, hogy a döntésről az érintetteket tájékoztassa.
2. A Bizottság felkéri a polgármestert, hogy az élelmezési nyersanyagköltség emelés fedezetének biztosításáról a költségvetési rendelet módosításakor gondoskodjon.

**Felelős:** Bokányi Adrienn a bizottság elnöke

Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** 2022. március 1. /az 1. és 2. pont vonatkozásában/

2022. évi költségvetési rendelet módosítása /a 3. pont vonatkozásában/

**II**.

**HATÁROZATI JAVASLAT**

**…../2022. (II. 21.) GJB. számú határozat**

1. A Gazdasági és Jogi Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 21. pontjában kapott felhatalmazás alapján a szociális étkeztetésben alkalmazandó élelmezési nyersanyagköltség összegeket 2022. július 1. napjától az alábbiak szerint állapítja meg:

|  |  |
| --- | --- |
| Étkezési forma | Élelmezési nyersanyagnorma 2022. július 1. napjától |
| Szociális ebéd normál | 407 Ft |
| Szociális ebéd könnyű | 452 Ft |
| Szociális ebéd diabétesz | 452 Ft |
| Szociális reggeli | 234 Ft |
| Szociális vacsora | 328 Ft |
| Szünidei gyermekétkeztetés | 407 Ft |

1. A Bizottság felkéri a Pálos Károly Szociális Szolgáltató Központ és Gyermekjóléti Szolgálat igazgatóját, hogy a közbeszerzési kiírásban a nyersanyagnorma értékeket a határozatban foglaltak szerint szerepeltesse.
2. A Bizottság felkéri a polgármestert, hogy az élelmezési nyersanyagköltség emelés fedezetének biztosításáról a költségvetési rendelet módosításakor gondoskodjon.

**Felelős:** Bokányi Adrienn a bizottság elnöke

Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója/

**Határidő:** 2022. március 1. /az 1. és 2. pont vonatkozásában/

2022. évi költségvetési rendelet módosítása /a 3. pont vonatkozásában/

**III**.

**HATÁROZATI JAVASLAT**

**…../2022. (II. 22.) KOCB. számú határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 26. pontjában biztosított véleményezési hatáskörében egyetért az óvodákban, általános és középiskolákban, valamint kollégiumokban alkalmazandó élelmezési nyersanyagköltség összegek 2022. március 1. napjától történő 6 %-os emelésével.

**Felelős:** Putz Attila a bizottság elnöke

Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal

**IV**.

**HATÁROZATI JAVASLAT**

**…../2022. (II. 22.) KOCB. számú határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 26. pontjában biztosított véleményezési hatáskörében egyetért azzal, hogy szociális étkeztetésben alkalmazandó élelmezési nyersanyagköltség összegek 2022. július 1. napjától a középiskolai normával azonos összegben kerüljenek meghatározásra.

**Felelős:** Putz Attila a bizottság elnöke

Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal